b'\n_START_ARTICLE_\nGlomeris marginata\n_START_SECTION_\nMorfologie\n_START_PARAGRAPH_\nGlomeris marginata cre\xc8\x99te p\xc3\xa2n\xc4\x83 la 20 milimetri \xc3\xaen lungime \xc8\x99i 8 mm l\xc4\x83\xc8\x9bime. Corpul este divizat \xc3\xaen 12 segmente, fiecare segment fiind acoperit cu pl\xc4\x83ci chitinoase. Segmentele, cu excep\xc8\x9bia c\xc3\xa2torva segmente anterioare \xc8\x99i posterioare, poart\xc4\x83 c\xc3\xa2te dou\xc4\x83 perechi de picioare, \xc3\xaen total 18 de perechi. Acest diplopod se deosebe\xc8\x99te de crustaceele Armadillidium prin mai multe aspecte. Crustaceele au numai 7 perechi de picioare, \xc3\xaen timp ce diplopodul 18. C\xc3\xa2nd se str\xc3\xa2ng \xc3\xaentr-un ghem, Glomeris marginata are o fom\xc4\x83 asimetric\xc4\x83 \xc8\x99i se rostogole\xc8\x99te, iar Armadillidium se str\xc3\xa2nge \xc3\xaentr-o sfer\xc4\x83 aproape perfect\xc4\x83. Cuticula glomeriului este mai \xc3\xaentunecat\xc4\x83 \xc8\x99i antenele sunt mai scurte. Capul \xc8\x99i pigidiul unui armadilid au un num\xc4\x83r mai mare de pl\xc4\x83ci mici. Iar la Glomeris acestea sunt protejate de un singur scut mare. Corpul glomerisului este colorat \xc3\xaen negru, ro\xc8\x99u, galben sau maro.\n_START_SECTION_\nReproducerea \xc8\x99i dezvoltare\n_START_PARAGRAPH_\nReproducerea are loc ciclic, prim\xc4\x83vara \xc8\x99i vara. Masculul este capabil s\xc4\x83 produc\xc4\x83 feromoni care atrag femelele. Aceste lucru este eficient la disten\xc8\x9be mici. Apoi, masculul transfer\xc4\x83 sperma la femel\xc4\x83 folosind membre specializate, numite gonopode. Dup\xc4\x83 fertilizare, femela depune 70-80 de ou\xc4\x83, fiecare fiind ambalat \xc3\xaentr-o capsul\xc4\x83 \xc3\xaen sol. Ou\xc4\x83le sunt de aproximativ 1 mm \xc3\xaen diametru. Juvenilii eclozeaz\xc4\x83 dup\xc4\x83 dou\xc4\x83 luni de la depunere, \xc3\xaens\xc4\x83 durata de incubare depinde foarte mult de factorii externi, \xc3\xaen special temperatur\xc4\x83. Dezvoltare postembrionar\xc4\x83 dureaz\xc4\x83 p\xc3\xa2n\xc4\x83 la trei ani \xc8\x99i implic\xc4\x83 nou\xc4\x83 n\xc4\x83p\xc3\xa2rliri.\n_START_SECTION_\nEcologie\n_START_PARAGRAPH_\nGlomeris marginata \xc3\xae\xc8\x99i petrece via\xc8\x9ba \xc3\xaen litiera p\xc4\x83durilor, \xc3\xaenveli\xc8\x99ul frunzos de la sol. Ei se mai g\xc4\x83sesc \xc8\x99i \xc3\xaen iarb\xc4\x83, sub pietre, manifest\xc3\xa2nd o preferin\xc8\x9b\xc4\x83 pentru soluri calcaroase. \xc3\x8en localit\xc4\x83\xc8\x9bile umane acesta se \xc3\xaent\xc3\xa2lne\xc8\x99te cel mai frecvent \xc3\xaen locurile umede, la baza funda\xc8\x9biei caselor, beciuri, \xc3\xaen lemn putrezit etc. Spre deosebire de alte diplopode, acesta este mai pu\xc8\x9bin predispus la deshidratare, de aceea poate fi g\xc4\x83sit uneori \xc8\x99i la aer liber, \xc3\xaen locuri mai \xc3\xaensorite. Aceast\xc4\x83 specie este mult mai activ\xc4\x83 noapte, dec\xc3\xa2t ziua. Se hr\xc4\x83ne\xc8\x99te cu frunze putrezite, \xc3\xaen ciuda con\xc8\x9binutului de nutrien\xc8\x9bi mai mare \xc3\xaen frunze proasp\xc4\x83t c\xc4\x83zute. Glomeris marginata are o importan\xc8\x9b\xc4\x83 mare \xc3\xaen reciclarea materiei vegetale descompuse. _NEWLINE_Glomeris marginata este v\xc3\xa2nat de grauri, broasca r\xc3\xa2ioas\xc4\x83 brun\xc4\x83, p\xc4\x83ianjenul Dysdera crocata \xc8\x99i arici. \xc3\x8en afar\xc4\x83 de rotirea \xc3\xaentr-o minge, l\xc4\x83s\xc3\xa2nd \xc3\xaen exterior partea dorsal\xc4\x83 a corpului mai dur\xc4\x83, glomerul produce \xc8\x99i substan\xc8\x9be nocive, pentru a \xc3\xaendep\xc4\x83rta pr\xc4\x83d\xc4\x83torilor, a\xc8\x99a cum o fac multe diplopode. Pentru a se ap\xc4\x83ra, el secret\xc4\x83 p\xc3\xa2n\xc4\x83 la opt pic\xc4\x83turi de un lichid v\xc3\xa2scos care con\xc8\x9bine alcaloidul chinazolin\xc4\x83, dizolvat \xc3\xaentr-o solu\xc8\x9bie de proteine \xc8\x99i ap\xc4\x83. Aceste substan\xc8\x9be chimice ac\xc8\x9bioneaz\xc4\x83 ca toxine pentru p\xc4\x83ianjeni, insecte \xc8\x99i vertebrate, care se hr\xc4\x83nesc cu acesta. Lichidul v\xc3\xa2scos este sufiecient de lipicios pentru ca s\xc4\x83 se re\xc8\x9bin\xc4\x83 pe corpul furnicilor, de exemplu. Dup\xc4\x83 eliminarea lichidului, glomerul are nevoie de o perioad\xc4\x83 de p\xc3\xa2n\xc4\x83 la patru luni pentru a-\xc8\x99i reface depozitele.'